F'għeluq il-Ħamsin Sena minn Mewtu Is-sliem għalik poeta kbir, saħħartni, ġennintni għall-ilsien li lkoll jgħaqqadna; ħadtu f'idejk bħal tafal nej, u minnu slitt għana li minn ġufu xrobna u ħadna. Int ma tnikkirtx hekk kif ilmaħt il-qawwa u l-ħlewwa tal-ilsien li smajt b'ewlieni bi kliemu insiġt il-għana li minn qalbek ħareġ ifur minn dejr il-ħsieb ġewwieni. Għax inti ma stmellejtx il-ġieħ ta' ġensek u ċ-ċokon ta' din l-art li n-nifs radditlek 'mma f'ħsus safjin fi kliem midmum sibt wensek; Illum li fost is-snin, ħamsin imbarmu minn dak il-jum li l-mewt nifsek ħaditlek - ilsienna ngħożżu sħiħ bla nbarru u narmu! Victoria, Għawdex www.freewebs.com/poezija
Aktar versi tifkira - Anniversarju Dun Karm Psaila